钦定古今图书集成/明伦汇编/官常典/第181卷 > 地典
## 钦定古今图书集成/明伦汇编/官常典/第181卷 > 地典

按《论语摘辅象》：“黄帝七辅，七曰地典受州络。”

〈注〉宋均曰：“络，维络也。”

按《通鉴前编》：“黄帝立六相。”

〈注〉《外纪》曰：“帝举风后、力牧、太山、稽常先、大鸿以治民。”又曰：“黄帝得六相，而天地治，神明至。风后明乎天道，故为当时；太常察乎地利，故为禀者；奢龙辨乎东方，故为土师；祝融辨乎南方，故为司徒；大封辨乎西方，故为司马；后土辨乎北方，故为李。”